ᱟᱜᱽᱨᱟ

ᱟᱜᱽᱨᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱮᱱᱟᱜ ᱟᱜᱽᱨᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱟᱨ ᱢᱩᱬᱩᱛ ᱟᱹᱯᱤᱥ ᱠᱟᱱᱟ ᱡᱟᱦᱟᱸ ᱫᱚ ᱡᱚᱢᱩᱱᱟ ᱜᱟᱰᱟ ᱟᱲᱮ ᱨᱮ ᱢᱮᱱᱟᱜᱼᱟ ᱾  ᱱᱚᱶᱟ ᱵᱟᱡᱟᱨ ᱫᱚ ᱥᱤᱧᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱᱟᱜ ᱒᱐᱖ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱟᱜᱽᱨᱟ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱔ ᱟᱜ ᱟᱨ ᱥᱤᱧᱚᱛ ᱨᱮᱭᱟᱜ ᱒᱔ ᱟᱜ ᱵᱟᱹᱲᱛᱤ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱ ᱵᱟᱡᱟᱨ ᱠᱟᱱᱟ ᱾ 

ᱟᱜᱽᱨᱟ ᱨᱮ ᱫᱚ ᱟᱹᱰᱤ ᱜᱟᱱ ᱧᱮᱞ ᱡᱚᱝ ᱴᱷᱟᱶ ᱠᱚ ᱢᱮᱱᱟᱜ-ᱟ ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱢᱚᱜᱚᱞ ᱥᱟᱥᱚᱱ ᱚᱠᱛᱚ ᱨᱮ ᱵᱮᱱᱟᱣ ᱟᱠᱟᱱ ᱛᱟᱡᱽᱢᱚᱦᱚᱞ, ᱟᱜᱽᱨᱟ ᱫᱩᱨᱜᱚ, ᱯᱷᱚᱛᱮᱯᱩᱨ ᱥᱤᱠᱨᱤ ᱮᱢᱟᱱ ᱾ ᱱᱚᱶᱟ ᱠᱚ ᱡᱚᱛᱚ ᱜᱮ ᱭᱩᱱᱮᱥᱠᱚ (:en:UNESCO) ᱣᱟᱨᱰ ᱦᱮᱨᱤᱴᱮᱡᱽ ᱥᱟᱭᱤᱴ (:en:World Heritage Sites) ᱠᱟᱱᱟ ᱾ ᱟᱜᱽᱨᱟ ᱫᱚ ᱫᱤᱞᱞᱤ ᱟᱨ ᱡᱚᱭᱯᱩᱨ ᱥᱟᱶᱛᱮ ᱥᱚᱱᱟ ᱯᱮᱠᱚᱬ (:en:Golden Triangle) ᱨᱮᱱᱟᱜ ᱴᱷᱟᱶ ᱮ ᱧᱟᱢ ᱟᱠᱟᱜᱼᱟ ᱾

ᱦᱚᱭ ᱦᱤᱥᱤᱫ
ᱟᱜᱽᱨᱟ ᱨᱮ ᱫᱚ ᱱᱟᱥᱮ ᱨᱚᱦᱚᱲ ᱦᱚᱭ ᱦᱤᱥᱤᱫ ᱟᱹᱭᱠᱟᱹᱣᱜᱼᱟ ᱾ ᱱᱚᱶᱟ ᱵᱟᱡᱟᱨ ᱨᱮᱫᱚ ᱱᱚᱨᱚᱢ ᱨᱟᱵᱟᱝ, ᱨᱚᱦᱚᱲ ᱟᱨ ᱞᱚᱞᱚ ᱥᱤᱛᱩᱝ, ᱞᱚᱦᱚᱫ ᱡᱟᱹᱯᱩᱫ ᱨᱤᱛᱩ ᱟᱹᱭᱠᱟᱹᱣᱜ-ᱟ ᱾ ᱵᱷᱟᱨᱚᱛ ᱨᱮᱭᱟᱜ ᱮᱴᱟᱜ ᱵᱟᱡᱟᱨ ᱠᱚᱨᱨᱮ ᱡᱟᱦᱟᱸ ᱛᱤᱱᱟᱹᱜ ᱵᱟᱹᱲᱛᱤ ᱡᱟᱹᱲᱤ ᱦᱩᱭᱩᱜᱼᱟ ᱟᱜᱽᱨᱟ ᱨᱮ ᱫᱚ ᱩᱱᱟᱹᱜ ᱵᱟᱹᱲᱛᱤ ᱡᱟᱹᱲᱤ ᱫᱚ ᱵᱟᱝ ᱦᱤᱭᱩᱜᱼᱟ ᱾ ᱚᱱᱟᱛᱮ  ᱱᱚᱰᱮ ᱫᱚ ᱨᱚᱦᱚᱲ ᱦᱚᱭ ᱦᱤᱥᱤ ᱟᱹᱭᱠᱟᱹᱣᱜᱼᱟ ᱾   

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱟᱜᱽᱨᱟ ᱵᱟᱡᱟᱨ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱶ ᱠᱟᱱᱟ ᱑,᱕᱘᱕,᱗᱐᱔ ᱡᱷᱚᱬ ᱾ ᱠᱚᱲᱟ ᱦᱟᱜ ᱮᱞ ᱫᱚ ᱦᱩᱭᱩᱜ ᱠᱟᱟ ᱕᱓% ᱟᱨ ᱠᱩᱲᱤᱭᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱔᱗% ᱾ ᱱᱚᱰᱮᱱ ᱠᱚ ᱦᱚᱲᱟᱜ ᱥᱩᱦᱤ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱓% ᱫᱤᱥᱚᱢ ᱨᱮᱭᱟᱜ ᱥᱩᱦᱤ ᱦᱟᱨ ᱗᱔% ᱠᱷᱚᱱᱟᱜ ᱱᱚᱣᱟ ᱫᱳ ᱑% ᱠᱚᱢᱟ ᱾ ᱠᱚᱲᱟ ᱦᱟᱜ ᱥᱩᱦᱤ ᱦᱟᱨ ᱫᱚ ᱩᱲᱤᱭᱟᱜ ᱥᱩᱦᱤ ᱦᱟᱨ ᱠᱷᱚᱱᱟᱜ ᱵᱟᱹᱲᱛᱤ ᱜᱮᱭᱟ ᱾ ᱱᱚᱰᱮ ᱑᱐᱐᱐ ᱠᱚᱲᱟ ᱨᱮ ᱘᱗᱕ ᱡᱷᱚᱬ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱠᱤᱫᱽᱨᱟ ᱦᱟᱜ ᱮᱞ ᱧᱮᱞ ᱞᱮᱠᱷᱟᱱ ᱑᱐᱐᱐ ᱠᱚᱲᱟ ᱜᱤᱫᱽᱨᱟᱹ ᱨᱮ ᱘᱕᱗ ᱡᱷᱚᱬ ᱠᱩᱲᱤ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ ᱾ ᱟᱜᱽᱨᱟ ᱦᱚᱱᱚᱛ ᱨᱮᱭᱟᱜ ᱥᱩᱦᱤ ᱦᱟᱨ ᱫᱳ ᱦᱩᱭᱩ ᱠᱟᱱᱟ ᱖᱒ᱹ᱕᱖%  ᱾ 

ᱫᱷᱚᱨᱚᱢ
ᱱᱚᱰᱮ ᱢᱮᱱᱟᱜ ᱠᱚ ᱦᱤᱱᱫᱩᱣᱟᱜ ᱮᱞ ᱫᱚ ᱦᱩᱭᱩᱜ ᱠᱟᱟᱱ ᱘ᱹ᱘%, ᱢᱩᱥᱞᱤᱢᱟᱜ ᱮᱞ ᱫᱚ ᱙ᱹ᱓% ᱾  ᱦᱤᱱᱫᱩ, ᱤᱥᱞᱟᱢ ᱟᱨ ᱡᱚᱭᱱᱚ ᱫᱚ ᱱᱚᱰᱮᱱᱟᱜ ᱢᱩᱬ ᱫᱷᱚᱨᱚᱢ ᱠᱟᱱᱟ ᱾ ᱥᱩᱯᱩᱛᱩᱜ ᱛᱮ ᱱᱩᱠᱩᱣᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱘᱐ᱹ᱗%, ᱑᱕ᱹ᱔% ᱟᱨ ᱑ᱹ᱐% ᱾ ᱚᱱᱟ ᱵᱟᱫᱽ ᱮᱴᱟᱜ ᱠᱚᱣᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱒ᱹ᱙% ᱾ 

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ





 AgraNews


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱟᱜᱽᱨᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ
ᱛᱷᱚᱠ:Populated places established in 1504
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱧᱮᱞ ᱡᱚᱝ ᱴᱷᱟᱶ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱟᱜᱽᱨᱟ ᱦᱚᱱᱚᱛ